Győrújfalun kinyitott az általános iskola
A győrújfalui általános iskola, amelyben a múlt héten még rendkívüli szünet volt, visszaállhatott a normális működésre.
Előzmény: Pozitív egy tanító: nem nyit ki az iskola Győrújfaluban, karanténban a tanári kar >>
A korábbi négy óvoda és hat iskola mellett további öt oktatási intézményben rendeltek el rendkívüli szünetet koronavírus-megbetegedés miatt – közölte Maruzsa Zoltán, az Emberi Erőforrások Minisztériumának köznevelési államtitkára hétfőn.
Az államtitkár elmondta, az operatív törzs még nyolc helyszínen rendelt el digitális oktatást, ami öt esetben csak egy-egy osztályt érint, háromban pedig a teljes intézményt. Hozzátette, már van olyan oktatási intézmény is – a győrújfalui általános iskola –, amelyben a múlt héten még rendkívüli szünet volt, de mostanra visszaállhatott a normális működésre. Maruzsa Zoltán hangsúlyozta, valószínűleg továbbra is lesznek fertőzések, de a fenti minta szerint kezelik majd az eseteket. Ez azt jelenti, hogy ha jelzés érkezik egy intézményből, akkor digitális oktatásra állnak át arra az időre, amíg a fertőzés terjedése megáll, majd újra normális működés következik.
#Győrújfalu #iskola #koronavírus